Σιταθωριουνέτ

Η Σιταθωριουνέτ (το όνομά της σημαίνει "κόρη της Αθώρ από τα Δένδερα") ήταν κόρη του βασιλιά της Δωδέκατης Δυναστείας, γνωστή κυρίως από τον τάφο της στο Ελ Λαχούν, όπου βρέθηκε θησαυρός κοσμημάτων.Aidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p.99 Ήταν πιθανόν κόρη του Σέσωστρι Β΄, καθώς ο τάφος της βρέθηκε δίπλα ακριβώς από την πυραμίδα αυτού του βασιλιά. Αν είναι έτσι συμπεριλαμβάνεται στα πέντε γνωστά παιδιά και μία από τις τρεις κόρες του Σέσωστρι Β΄, τα άλλα είναι οι Σέσωστρις Γ΄, Senusretseneb, Itakait και Νοφρέτ.Dodson & Hilton, p.92

Η Σιταθωριουνέτ τάφηκε στο συγκρότημα πυραμίδων του Λαχούν. Πρέπει να πέθανε όταν Φαραώ ήταν ο Αμενεμχέτ Γ΄, καθώς βρέθηκαν στον τάφο της αντικείμενα με το όνομά του.Brunton: Lahun I, p. 43Dodson & Hilton, p.94 Το όνομα και οι τίτλοι της διατηρήθηκαν στα κανωπικά αγγεία της και ένα αλαβάστρινο αγγείο που βρέθηκαν στον τάφο της.Brunton: Lahun I, pl. XIV, XV (canopic jars); F. Petrie, G. Brunton, M. Murray: Lahun II, London 1926, pl. 26 (alabaster vessel)

Ο τάφος της ανασκάφηκε το 1914 από τον Πέτρι  και τον Guy Brunton. Είχε συληθεί κατά την αρχαιότητα, αλλά μία κόγχη στον ταφικό χώρο είχε διαφύγει της προσοχής των συλητών. Σε αυτή την κόγχη βρέθηκαν τα υπολείμματα πολλών κιβωτίων γεμάτων με κοσμήματα και αντικείμενα καλλωπισμού, όπως ξυράφια, καθρέφτης και βάζα. Τα κοσμήματα θεωρούνται από τα πιο εξαιρετικά δείγματα υψηλής ποιότητας που βρέθηκαν σε αρχαίους Αιγυπτιακούς τάφους.Cyril Aldred: Jewels of the Pharaohs, Egyptian Jewellery of Dynastic Period, London 1971 ISBN 0-500-23138-9, p. 192 Βρέθηκαν επίσης δύο εγκόλπια, το ένα με το όνομα του Σέσωστρι Β΄ και το άλλο με το όνομα του Αμενεμχέτ Γ΄, όπως και ένα στέμμα και αρκετά βραχιόλια που φέρανε το όνομα του Αμενεμχέτ Γ΄. Τα περισσότερα αντικείμενα ήταν από χρυσό στολισμένο με πολύτιμες πέτρες και σμάλτο. Σήμερα το μεγαλύτερο μέρος των ευρημάτων βρίσκονται στο Μητροπολιτικό Μουσείο Τέχνης (Νέα Υόρκη), αν και το στέμμα είναι στο Μουσείο Αιγυπτιακών Αρχαιοτήτων Καΐρου.

Παραπομπές

Βιβλιογραφία

G. Brunton: Lahun I: The Treasure (BSAE 27 en ERA 20 (1914)), London 1920 the book online
H. E. Winlock: The Treasure of el Lahun, New York 1973

Κατηγορία:12η Αιγυπτιακή Δυναστεία